Til: Årsmøtet til JF-P

Fra: Seksjonsstyret

Dato: 7. september 2018

**Sak 5 e: Etablering av nytt organ mellom Landsmøte og Hovedstyret**

Etter gjeldene vedtekter har Juristforbundet fire felles organer. Det er Landsmøtet (§§ 3-2 og 3-3), Topptillitsvalgtkonferansen (§ 3-4), Hovedstyret (§ 3-5) og Desisjonskomiteen (§3-6). Desisjonskomiteen, som årlig godkjenner regnskapene, og Topptillitsvalgtkonferansen, som er rådgivende, fungerer ikke tilfredsstillende.

Det er dessuten uheldig at årsregnskapene godkjennes av bare tre personer i en forholdsvis lukket prosess. Det er også svært uheldig at forbundet ikke har et organ som overordnet på løpende basis kan ta stilling til honorar og annen godtgjørelse til Hovedstyrets medlemmer med utgangspunkt i retningslinjer gitt av Landsmøtet.

Det foreslår etablert et mellomliggende organ som for eksempel kan betegnes «Råd» til erstatning for Desisjonskomiteen og Topptillitsvalgtkonferansen. «Rådet» velges av Landsmøtet blant landsmøtedelegater som ikke er styremedlemmer i seksjonene. Det foreslås 15 personer og en sammensetning som speiler Landsmøtet, samt at begge kjønn skal ha minst 40 prosent representasjon.

«Rådet» konstituerer seg selv, og har ett årlig møte i april. Rådets leder kan betegnes som «Ordfører». Dersom det ennå ikke er valgt «Ordfører», innkalles «Rådet» av Generalsekretæren. Sakslisten bør ha følgende punkter:

 - Godkjenning av innkalling og dagsorden

 - Valg av «Ordfører» blant «Rådet» medlemmer.

 - Hovedstyrets årsberetning ved Presidenten

- Godkjenning av årsregnskapet og årsdisponeringen. Generalsekretæren fremlegger regnskapet og forslaget til årsoppgjørsdisponering. Regnskapskomiteen fremlegger sin anbefaling.

 - Fastsettelse av honorar og annen godtgjørelse for Hovedstyret

- Fastsettelse av instruks for Regnskapskomiteen.

 - Valg av Regnskapskomité (leder og 2 medlemmer) blant «Rådets» medlemmer.

 - Godkjennelse av instrukser

Aprilmøtet kan arrangeres som en begivenhet med inviterte gjester fra seksjonsstyrene, de største foreningene, tillitsvalgte som har utmerket seg siste år, myndighetspersoner og andre eksterne interessenter til Juristforbundet. Først «Rådsmøtet», så et tidsaktuelt foredrag for «Rådet» og inviterte gjester og så middag med kulturinnslag.

Forslaget innebærer endring av eksisterende vedtekter. Det foreslå følgende tekst:

«Landsmøtet velger et råd bestående av 15 landsmøtedelegater som speiler Landsmøtets sammensetning. Rådet velger selv sin ordfører, og kalles inn av ordføreren. Det ordinære møtet avholdes i april/mai. Rådet skal behandle følgende saker:

- Godkjenning av innkalling og dagsorden

 - Valg av Ordfører blant Rådets medlemmer.

 - Gjennomgang av Hovedstyrets årsberetning, herunder Regnskapskomiteens uttalelse

- Godkjenning av årsregnskapet og årsdisponeringen.

 - Fastsettelse av honorar og annen godtgjørelse for Hovedstyret

- Fastsettelse av instruks for Regnskapskomiteen.

 - Valg av Regnskapskomité (leder og 2 medlemmer) blant Rådets medlemmer.

 - Godkjennelse av instrukser»

**Innstilling**

Årsmøtet ber seksjonsstyret fremme saken for Landsmøtet med forslag til vedtektsendringer utarbeidet i samarbeid med sekretariatet.